text: Consternació per la mort sobtada del regidor Ignasi Duran | Diari La República Checa
  Consternació per la mort sobtada del regidor Ignasi Duran
  REDACCIÓ8 Novembre, 20180
  El fatídic accident que va posar fi a la vida de l'exregidor de Torredembarra i advocat, Ignasi Duran, ha consternat a la classe política de la Torre, els seus amics i familiars i el gremi dels advocats.
  La mort inesperada, del que fou portaveu del partit GIT a l'Ajuntament de Torredembarra, durant el mandat de l'alcalde convergent Daniel Masagué, ha suscitat una forta commoció. Polítics i advocats han expressat el seu dolor i condolences a través de les xarxes socials.
  L'enterrament d'Ignasi Duran, de 40 anys, tindrà lloc aquest divendres a les 12 del migdia a l'església de Sant Pere Torredembarra, ubicada al Carrer Joan Güell.
  Està previst que l'alcalde de Torredembarra, el republicà Eduard Rovira assisteix a la missa fúnebre, fent-se acompanyar per diferents regidors de la corporació.
  Recordem que Ignasi Duran, de 40 anys, va perdre la vida aquest dimecres a la tarda en la seqüència d'una topada frontal entre la seva moto i un tot terreny, molt a prop de l'encreuament a la Cala Romana, que dóna accés a les instal·lacions de Tennis de Tarragona.